Ο **Γκρέγκορυ Γουέιν Άμποτ** (*Gregory "Greg" Wayne Abbott*, γεννήθηκε στις 13 Νοεμβρίου 1957) είναι Αμερικανός πολιτικός, δικαστικός και δικηγόρος, που υπηρετεί 48ος Κυβερνήτης του Τέξας από το 2015. Είναι μέλος του Ρεπουμπλικανικού Κόμματος. 

Ο Άμποτ έχει επίσης υπηρετήσει ως 50ός Γενικός Εισαγγελέας του Τέξας (2002-2015), καθώς και ως Δικαστής του Ανώτατου Δικαστηρίου του Τέξας (1996-2001). 

Είναι ο πρώτος κυβερνήτης στην ιστορία του Τέξας (και ο μοναδικός κυβερνήτης οποιασδήποτε Πολιτείας των ΗΠΑ την τελευταία 25ετία) που χρησιμοποιεί εξαιτίας μόνιμου προβλήματος αναπηρικό αμαξίδιο.

Οικογένεια, σπουδές και ατύχημα
-------------------------------

Ο Γκρεγκ Άμποτ γεννήθηκε στο Γουίτσιτα Φολς του Τέξας, και ήταν γιος της νοικοκυράς Ντόρις Λ. Τζακς-Άμποτ και του χρηματιστή και ασφαλιστικού πράκτορα Κάλβιν Ρότζερ Άμποτ.

Μόλις ο Γκρεγκ τελείωσε το δημοτικό, η οικογένεια μετακόμισε στην πόλη Ντάνκανβιλ του Τέξας. Κατά τον δεύτερο χρόνο του στο γυμνάσιο, ο πατέρας του πέθανε από έμφραγμα του μυοκαρδίου, οπότε η μητέρα του έπιασε δουλειά σε κτηματομεσιτικό γραφείο. Ο Γκρεγκ τελείωσε το γυμνάσιο της Ντάνκανβιλ, όπου ήταν μέλος της ομάδας στίβου.

Το 1981 πήρε πτυχίο στη Διοίκηση Επιχειρήσεων από το Πανεπιστήμιο του Τέξας στο Ώστιν, όπου υπήρξε μέλος της Λέσχης Ρεπουμπλικανικής Νεολαίας και όπου γνώρισε τη μελλοντική σύζυγό του Σεσίλια Φέλαν. Το 1984 απεφοίτησε από τη Νομική Σχολή του Πανεπιστημίου Βάντερμπιλτ στο Νάσβιλ (Τενεσί).

Στις 14 Ιουλίου 1984, σε ηλικία 26 ετών, ο Γκρεγκ Άμποτ έμεινε παράλυτος από τη μέση και κάτω όταν ένα μεγάλο κλαδί δέντρου έπεσε πάνω του ενώ έκανε τζόγκινγκ σε ένα μονοπάτι μετά από μία θύελλα. Παρά την εμφύτευση δύο μεταλλικών ράβδων στη σπονδυλική στήλη και εκτεταμένο πρόγραμμα φυσιοθεραπείας στο Χιούστον, αναγκάσθηκε να χρησιμοποιεί αναπηρικό καροτσάκι για τις μετακινήσεις του από τότε. Ωστόσο, ως νομικός που ήταν, έκανε μήνυση τόσο στον ιδιοκτήτη του οικοπέδου όπου βρισκόταν το δέντρο, όσο και στην εταιρεία που είχε αναλάβει να φροντίζει τα δέντρα εκεί, και κέρδισε μια αποζημίωση ύψους πολλών εκατομμυρίων δολαρίων, η οποία, μεταξύ άλλων, περιελάμβανε και μια ολοένα αυξανόμενη (τιμαριθμική αναπροσαρμογή) μηνιαία πληρωμή *ισοβίως*, ένα ποσό που έχει πια ξεπεράσει τις 14.000 δολάρια (*τον μήνα*).

Η αποζημίωση αυτή του επέτρεψε να αφοσιωθεί στη σταδιοδρομία του, να εισέλθει στην ενεργό πολιτική και να φθάσει σήμερα να είναι ο κυβερνήτης της πολιτείας του Τέξας. Το εντυπωσιακό είναι ότι, ξεκινώντας τη σταδιοδρομία του σε δημόσια αξιώματα, ένα από τα πρώτα πράγματα που επεδίωξε ως Γενικός Εισαγγελέας ήταν να περιορίσει το ανώτατο όριο των αποζημιώσεων που μπορούν να πάρουν τα θύματα ατυχημάτων σε 750.000 δολάρια.

Νομική σταδιοδρομία
-------------------

Αρχικώς ο Άμποτ εργάσθηκε στον ιδιωτικό τομέα, στην εταιρεία Butler & Binion Ε.Π.Ε. από το 1984 έως το 1992. Κατόπιν ο τότε κυβερνήτης του Τέξας Τζορτζ Μπους τον διόρισε στο Ανώτατο Δικαστήριο του Τέξας, όπου εξελέγη δικαστής το 1996 και επανεξελέγη το 1998. Παραιτήθηκε όμως προκειμένου να υποβάλει υποψηφιότητα για αντικυβερνήτης της πολιτείας το 2001. Ωστόσο, μετά από μερικούς μήνες ο τότε Γενικός Εισαγγελέας του Τέξας Τζων Κόρνυν παραιτήθηκε από τη θέση του για να κατεβεί ως υποψήφιος γερουσιαστής, οπότε ο Άμποτ είδε την ευκαιρία και κατέβηκε ως υποψήφιος Γενικός Εισαγγελέας, κερδίζοντας με ποσοστό 57% έναντι 41% τον υποψήφιο του Δημοκρατικού Κόμματος Κερκ Γουότσον (πρώην δήμαρχο του Ώστιν και μετέπειτα γερουσιαστή). Ορκίσθηκε στη θέση αυτή στις 2 Δεκεμβρίου 2002. 

Από την αρχή έδειξε τα συντηρητικά του αντανακλαστικά, προλαβαίνοντας να καταθέσει 31 αγωγές ως το τέλος της θητείας του κατά της κυβερνήσεως του Μπαράκ Ομπάμα. Σύμφωνα με την εφημερίδα *The Houston Chronicle*, ο Άμποτ *«ηγήθηκε της επελάσεως κατά των ρυθμίσεων της εποχής Ομπάμα για την κλιματική αλλαγή».* Ωστόσο το 2005 μήνυσε και την εταιρεία Sony BMG για παράνομο spyware σε CD. Το ίδιο έτος εμφανίσθηκε ενώπιον του Ανώτατου Δικαστηρίου των ΗΠΑ προκειμένου να υπερασπισθεί την εγκατάσταση μνημείου με θέμα τις Δέκα εντολές στο προαύλιο του Καπιτωλίου του Τέξας, παρά τον αυστηρό διαχωρισμό θρησκείας και κράτους που επικρατεί στις ΗΠΑ. Μετά από τον λόγο του, όπου υπεστήριξε ότι «οι 10 εντολες αποτελούν ένα ιστορικώς ανεγνωρισμένο νομικό σύστημα», το Ανώτατο Δικαστήριο αποφάσισε με ψήφους 5-4 ότι το μνημείο δεν παραβίαζε το αμερικανικό Σύνταγμα.

Τον Ιανουάριο του 2013, όταν ο κυβερνήτης της Νέας Υόρκης Άντριου Κουόμο ενέκρινε περαιτέρω περιορισμούς της οπλοκατοχής, ο Άμποτ καταχώρησε διαφημίσεις σε ειδησεογραφικές ιστοσελίδες για χρήστες στο Μανχάταν και το Ώλμπανυ, που πρότειναν στους κατόχους όπλων να μεταναστεύσουν στο Τέξας.

Από τη θέση του Γενικού Εισαγγελέα ο Άμποτ έδωσε αγώνες για να αποτρέψει τη νομιμοποίηση του γάμου προσώπων του ίδιου φύλου με αποφάσεις δικαστηρίων της πολιτείας του. Το 2014 επιχειρηματολόγησε σε δικαστήριο ότι θα πρέπει να επιτραπεί στο Τέξας να απαγορεύει τον νόμο προσώπων του ίδιου φύλου επειδή αυτά δεν μπορούν να αναπαραχθούν: *«Επειδή οι ομοφυλοφιλικές σχέσεις δεν δημιουργούν τέκνα με φυσικό τρόπο, η αναγνώριση του γάμου προσώπων του ίδιου φύλου δεν προάγει τους σκοπούς του γάμου στην ίδια έκταση με την αναγνώριση του γάμου άνδρα με γυναίκα.»* Υπεστήριξε επίσης ότι οι ομοφυλόφιλοι έχουν το δικαίωμα να παντρευτούν πρόσωπα του αντίθετου φύλου και επομένως δεν υπάρχει διάκριση κατά των ΛΟΑΤ. Επιχειρηματολόγησε ακόμα ότι ο γάμος των ομοφυλόφιλων αποτελεί ολισθηρό έδαφος, επειδή *«οποιαδήποτε συμπεριφορά που απαγορευόταν παραδοσιακά θα μπορούσε να καταστεί συνταγματικό δικαίωμα απλώς επανορίζοντάς την σε ένα ανώτερο επίπεδο αφαιρετικώς».*

Ως κυβερνήτης του Τέξας
-----------------------

Ο Άμποτ σε λόγο στο Παγκόσμιο Συμβούλιο Ταξιδιών και Τουρισμού το 2016
Ο Κυβερνήτης Άμποτ με τον Πρόεδρο Ντόναλντ Τραμπ σε σύσκεψη για την αντιμετώπιση του Τυφώνα Χάρβεϋ το 2017
Στις 8 Ιουλίου 2013, ο Κυβερνήτης του Τέξας Ρικ Πέρυ δήλωσε ότι δεν θα διεκδικούσε και τέταρτη πλήρη θητεία στο αξίωμα αυτό. Μόλις 6 μέρες αργότερα ο Άμποτ, σε ομιλία του κοντά στο Άλαμο στην 29η επέτειο του ατυχήματος που τον άφησε ανάπηρο, ανεκοίνωσε επισήμως την πρόθεσή του να είναι υποψήφιος κυβερνήτης του Τέξας στις εκλογές του επόμενου έτους.

Ως πρώτο βήμα κέρδισε το ρεπουμπλικανικό χρίσμα για το αξίωμα στις 4 Μαρτίου 2014, με ποσοστό 91,5% των 1.219.900 ψήφων. Στις εκλογές (4 Νοεμβρίου) αντιμετώπισε τη δικηγόρο του Δημοκρατικού κόμματος Γουέντυ Ντέιβις και επεκράτησε με ποσοστό 59,3% και 2.796.547 ψήφους έναντι ποσοστού 38,9% της Ντέιβις. Ανέλαβε ως 48ος Κυβερνήτης του Τέξας, στις 20 Ιανουαρίου 2015.

Στην πρώτη του συνάντηση ως κυβερνήτης με πρωθυπουργό ξένης χώρας, συζήτησε με τον πρωθυπουργό της Ιρλανδίας Έντα Κένι στις 15 Μαρτίου 2015 εμπορικά και οικονομικά θέματα.

Τον Οκτώβριο του 2016 πακέτα-βόμβες ταχυδρομήθηκαν στον Άμποτ, στον Πρόεδρο Ομπάμα και στον επίτροπο της κοινωνικής ασφάλειας. Το πακέτο του κυβερνήτη δεν εξερράγη όταν το άνοιξε, καθώς το άνοιξε με λάθος τρόπο.

Στα τέλη Νοεμβρίου 2016 η Πολιτεία του Τέξας ενέκρινε νέες ρυθμίσεις, που απαιτούσαν από κλινικές και νοσοκομεία που πραγματοποιούν αμβλώσεις να προβαίνουν σε κανονική ταφή ή αποτέφρωση των εμβρύων, αντί να τα απορρίπτουν μαζί με τα ιατρικά απόβλητα. Οι ρυθμίσεις θα ίσχυαν από τις 19 Δεκεμβρίου, αλλά στις 15 ένας ομοσπονδιακός δικαστής εμπόδισε την εφαρμογή τους μετά από αγωγή οργανώσεων υπέρ των αμβλώσεων. Στις 27 Ιανουαρίου 2017 ένας άλλος ομοσπονδιακός δικαστής απεφάσισε κατά των διατάξεων, αλλά ο Άμποτ ορκίστηκε να πολεμήσει την απόφασή του.

Στις 6 Ιουνίου 2017 ο Άμποτ υπέγραψε νόμο που απαγόρευε δύο μεθόδους αμβλώσεως και απαιτούσε και πάλι την ταφή των εμβρύων ως ανθρώπινων όντων. Ακολούθησε ο ίδιος κύκλος μπλοκαρίσματος του νόμου από ομοσπονδιακό δικαστή και εφέσεως από την πολιτεία του Τέξας.

Στις αρχές του 2016 ο Άμποτ πρότεινε μια εθνική σύνοδο για τη διατύπωση νέων τροποποιήσεων του αμερικανικού Συντάγματος. Ο ίδιος πρότεινε εννέα τέτοιες τροποποιήσεις, προς την κατεύθυνση του περιορισμού των εξουσιών της ομοσπονδιακής κυβερνήσεως και της επεκτάσεως των δικαιωμάτων των Πολιτειών.

Από τους πρώτους μήνες της θητείας του, ο Άμποτ υπέγραψε νόμους υπέρ της οπλοκατοχής: αυτόν που επιτρέπει την οπλοφορία κρυμμένων πιστολιών σε πανεπιστημιοπόλεις δημόσιων Α.Ε.Ι. (με τα ιδιωτικά να έχουν δικαίωμα αρνήσεως). και αυτόν που επιτρέπει την εμφανή οπλοφορία πιστολιών σε δημόσιους χώρους, αλλά και σε όσες ιδιωτικές επιχειρήσεις δεν έχουν αναρτήσει ειδικό σήμα που να απαγορεύει την εμφανή οπλοφορία στους χώρους τους.

Στις 26 Μαΐου 2017 ο Άμποτ υπέγραψε νόμο που μείωνε τα τέλη οπλοφορίας πιστολιών.

Μετά την Επίθεση της εκκλησίας του Σάδερλαντ Σπρινγκς στις 5 Νοεμβρίου 2017 με 26-27 νεκρούς, σε συνέντευξή του στο Fox News, ο Άμποτ έκανε έκκληση «να σκεφθούμε ιστορικά» με την έννοια ότι το κακό ήταν παρόν σε πιο φρικώδη γεγονότα ανεξαρτήτως νόμων οπλοκατοχής, π.χ. κατά τη ναζιστική εποχή, τον Μεσαίωνα και τη βιβλική εποχή.

Ωστόσο, μετά και τους πυροβολισμούς στο λύκειο της Σάντα Φε στις 18 Μαΐου 2018 (10 νεκροί), ο Άμποτ είπε ότι θα διαβουλευόταν σε όλο το Τέξας για την αποτροπή της ένοπλης βίας στα σχολεία και ακολούθησε σειρά συζητήσεων στο καπιτώλιο του Τέξας. Σε λόγο του πάντως δύο εβδομάδες αργότερα σε σύνοδο της Εθνικής Ενώσεως Όπλων (NRA) στο Ντάλας, δήλωσε: *«Το πρόβλημα δεν είναι τα όπλα. Είναι οι καρδιές χωρίς Θεό.»* Τον Ιούνιο του 2019 υπέγραψε νόμο που επέτρεπε περισσότερους ένοπλους δασκάλους, με τις κατά τόπους σχολικές περιφέρειες να μην έχουν περιορισμούς ως προς τον αριθμό που θα επέτρεπαν. Η δημιουργία «ομάδων εκτιμήσεως απειλής», που προβλέπει ο ίδιος νόμος στοχεύει στην ταυτοποίηση «δυνητικώς βίαιων μαθητών».

Στο θέμα της θρησκευτικής ελευθερίας, το 2015 ο Άμποτ υπέγραψε την «Πράξη Προστασίας Παστόρων», που επιτρέπει σε Προτεστάντες πάστορες να αρνούνται να τελούν γάμους αν αισθάνονται ότι κάτι τέτοιο παραβιάζει τα προσωπικά τους «πιστεύω».

Ο Άμποτ δήλωσε την αντίθεσή του στην απόφαση του Ανώτατου Δικαστηρίου ότι οι απαγορεύσεις γάμων ατόμων του ίδιου φύλου είναι αντισυνταγματικές: *«Το Ανώτατο Δικαστήριο έχει εγκαταλείψει τον ρόλο του ως αντικειμενικού νομικού επιδιαιτητή.»* Λίγο μετά έκανε αγωγή για να σταματήσει τις συζύγους του ίδιου φύλου δημοτικών υπαλλήλων να καλύπτονται από κοινωνικά επιδόματα.

Στο θέμα της κλιματικής αλλαγής ο Άμποτ πιστεύει ότι το γήινο κλίμα αλλάζει πράγματι, αλλά ότι περαιτέρω μελέτες είναι απαραίτητες για να προσδιορισθεί ο ρόλος του ανθρώπινου είδους σε τέτοιες μεταβολές.

Ο Γκρεγκ Άμποτ κατέβηκε ως υποψήφιος και στις εκλογές του 2018, και επανεξελέγη κυβερνήτης με ποσοστό 55,8% έναντι 42,5% της αντιπάλου του, πρώην σερίφισσας της Κομητείας του Ντάλας Λούπε Βαλντές.

* Στο βιβλίο του *Broken But Unbowed* (2016) ο Άμποτ καταγράφει τις σκέψεις του σχετικώς με την προσωπική του ιστορία και τις πολιτικές του απόψεις.

Προσωπική ζωή
-------------

Ο Άμποτ είναι Ρωμαιοκαθολικός Χριστιανός και είναι έγγαμος από το 1981 με τη δασκάλα Σεσίλια Φάλεν, εγγονή Μεξικανών μεταναστών. Το ζεύγος έχει μία υιοθετημένη κόρη, την Ώντρεϋ.

Ο Άμποτ γνωρίζει λίγα ισπανικά, κάνοντας μαθήματα μετά το 2010.

Τον Ιούλιο του 2016, ενώ παραθέριζε στο Ουαϊόμινγκ, ο Άμποτ έπαθε εγκαύματα δεύτερου και τρίτου βαθμού στα πόδια του από βραστό νερό, γεγονός που τον κράτησε μακριά από το Συνέδριο του Ρεπουμπλικανικού Κόμματος (18-21 Ιουλίου 2016).

Παραπομπές
----------

1. ↑  Ανακτήθηκε στις 7  Σεπτεμβρίου 2022.
2. ↑  Ανακτήθηκε στις 4  Μαρτίου 2021.
3. ↑  «Why is Governor Greg Abbott in a Wheelchair? - Greg Abbott». *Greg Abbott*.. Ανακτήθηκε στις 2018-10-20.
4. 1 2 3 4  Sweany, Brian D. (Οκτώβριος 2013). «The Overcomer». Texas Monthly.
5. ↑  «Person Details for Gregory Wayne Abbott, "Texas, Birth Index, 1903–1997"». FamilySearch.org. Ανακτήθηκε στις 8 Νοεμβρίου 2014.
6. ↑  «Attorney General Greg W. Abbott (TX)». *vote-smart.org*. Αρχειοθετήθηκε από το πρωτότυπο στις 20 Μαΐου 2011.
7. ↑  Wilson, Reid (2014-10-30). «The likely next governor of Texas is full of Lone Star swagger. Don’t be surprised if he runs for president.». *The Washington Post*.. Ανακτήθηκε στις 2014-10-31.
8. 1 2 3  «oag.state.tx.us». oag.state.tx.us. Αρχειοθετήθηκε από το πρωτότυπο στις 17 Οκτωβρίου 2013. Ανακτήθηκε στις 14 Οκτωβρίου 2013.
9. ↑  Fernandez, Manny (22 Ιουλίου 2013). «Candidate Draws Support and Critics for Talk of Disability». The New York Times.
10. ↑  Ackerman, Todd: «Houston rehab giant ready for Giffords», *Houston Chronicle*, 20/1/2011
11. ↑  Root, Jay (2013-08-02). «For the First Time, Abbott Discusses Details of His Lawsuit Settlement». *The Texas Tribune*. .
12. ↑  «Accident set Texas Attorney General Greg Abbott on a path toward politics». The Dallas Morning News. 31 Μαΐου 2010. Ανακτήθηκε στις 27 Οκτωβρίου 2010.
13. ↑  Root, Jay (2013-08-04). «Abbott Faces Questions on Settlement and His Advocacy of Tort Laws». *The Texas Tribune*.. Ανακτήθηκε στις 2019-07-15.
14. ↑  Satija, N.; Carbonell, L.; McCrimmon, R. (2017-01-17). «Texas vs. the Feds — A Look at the Lawsuits». The Texas Tribune.
15. ↑  «Why the blue states' climate alliance may not work», ανακτ. 18 Φεβρουαρίου 2018.
16. ↑  Mears, Bill. «Supreme Court weighs Ten Commandments cases». *CNN*. Αρχειοθετήθηκε από το πρωτότυπο στις 2017-06-09. .
17. ↑  Curry, Tom (2005-08-27). «Breyer Cast Decisive Vote on Religious Displays». *NBC News*.. Ανακτήθηκε στις 2019-08-06.
18. ↑  Fernandez, Manny (2013-01-20). «Texas Attorney General to New Yorkers: Come on Down, With Guns».. Ανακτήθηκε στις 2019-08-04.
19. ↑  «Texas attorney general: 'ban on same-sex marriage promotes childbirth'». *The Guardian*. Associated Press. 2014-07-29. ISSN 0261-3077.. Ανακτήθηκε στις 2019-06-08.
20. ↑  «Rick Perry Won't Run for Re-election». *The Texas Tribune*. Ανακτήθηκε στις 14 Οκτωβρίου 2013.
21. ↑  «Texas AG Abbott kicks off gubernatorial run». Αρχειοθετήθηκε από το πρωτότυπο στις 14 Ιουλίου 2013. Ανακτήθηκε στις 14 Ιουλίου 2013.
22. ↑  Fernandez, Manny (20 Ιανουαρίου 2015). «Texas' New Governor Echoes the Plans of Perry». The New York Times. Ανακτήθηκε στις 24 Ιανουαρίου 2015.
23. ↑  «Abbott Discusses Trade With Irish PrimeMinister». *Texas Tribune*.. Ανακτήθηκε στις 2015-03-16.
24. ↑  Helmore, Edward. «Would-be Obama assassin identified by cat hairs, authorities say». *theguardian.com*. Ανακτήθηκε στις 25 Νοεμβρίου 2017.
25. 1 2  Stack, Liam (2016-11-30). «Texas Will Require Burial of Aborted Fetuses». *The New York Times*.. Ανακτήθηκε στις 2016-12-01.
26. ↑  Perchick, Michael (1 Δεκεμβρίου 2016). «New Texas Provisions Require Burial or Cremation of Aborted Fetuses». USA Today. Ανακτήθηκε στις 1 Δεκεμβρίου 2016.
27. ↑  «Judge Blocks Texas Rules Requiring Burial of Fetal Remains». Fox News. 15 Δεκεμβρίου 2016.
28. ↑  Evans, Marissa (2017-01-27). «Federal Court Blocks Texas Fetal Remains Burial Rule». *The Texas Tribune*.. Ανακτήθηκε στις 2017-02-02.
29. ↑  Mekelburg, Madlin (2017-05-26). «Sweeping Anti-Abortion Bill Heads to Gov. Greg Abbott's Desk». *The Dallas Morning News*.. Ανακτήθηκε στις 2017-6-07.
30. ↑  Young, Stephen (30 Ιανουαρίου 2018). «Federal Judge Blocks Texas' Controversial Fetal Burial Requirement». *dallasobserver.com*. Ανακτήθηκε στις 18 Φεβρουαρίου 2018.
31. ↑  «Texas Gov. Abbott Calls for Convention on Constitution, Proposes Amendments». Fox News. 2016-01-09.. Ανακτήθηκε στις 2016-02-10.
32. ↑  Walters, Edgar (2016-01-08). «Abbott Calls on States to Amend U.S. Constitution». *The Texas Tribune*.. Ανακτήθηκε στις 2016-02-10.
33. 1 2  «At Shooting Range, Abbott Signs "Open Carry" Bill». *The Texas Tribune*. 2015-06-13.. Ανακτήθηκε στις 2016-01-02.
34. ↑  «Texas Open Carry Gun Law». *The New York Times*.. Ανακτήθηκε στις 2016-01-02.
35. ↑  Samuels, Alex (2017-05-26). «Texas Governor Jokes About Shooting Reporters After Signing Gun Bill». *The Texas Tribune*.. Ανακτήθηκε στις 2017-05-28.
36. ↑  Bowden, John (2017-11-07). «Texas governor says church shooting should be put in context of Nazism, other horrific events». *The Hill*.. Ανακτήθηκε στις 2019-08-04.
37. ↑  Greenwood, Max (18 Μαΐου 2018). «Texas gov calls for action after shooting: 'We need to do more than just pray'». Ανακτήθηκε στις 19 Μαΐου 2018.
38. ↑  Montgomery, Dave; Fernandez, Manny (2018-05-22). «Texas Governor Gathers Leaders to Talk Gun Violence: 'What Are We Going to Do to Prevent This?'». *The New York Times*.. Ανακτήθηκε στις 2019-08-04.
39. ↑  Oppel, Richard A. Jr (2018-05-30). «Texas Governor's School Safety Plan: More Armed Guards, No Big Gun Controls». *The New York Times*.. Ανακτήθηκε στις 2019-08-04.
40. ↑  Vertuno, Jim (2019-06-06). «Texas governor signs bill allowing more armed teachers». *AP News*.. Ανακτήθηκε στις 2019-08-04.
41. ↑  McArdle, Mairead (2019-06-06). «Texas Governor Signs Bill Allowing More Armed Teachers». *National Review*.. Ανακτήθηκε στις 2019-08-04.
42. ↑  Crampton, Liz (2015-06-11). «Abbott Signs "Pastor Protection Act" Into Law». *The Texas Tribune*.. Ανακτήθηκε στις 2016-09-29.
43. 1 2  «Supreme Court Rules In Favor Of Nationwide Marriage Equality». *BuzzFeed News* (στα Αγγλικά). Ανακτήθηκε στις 8 Ιουνίου 2019.
44. ↑  Ura, Alexa (28 Οκτωβρίου 2016). «Texas Republicans want to narrow scope of same-sex marriage ruling». *The Texas Tribune*. Ανακτήθηκε στις 8 Ιουνίου 2019.
45. ↑  «FEMA's Climate Change Carrot to Texas». *texasmonthly.com*. 24 Μαρτίου 2015. Ανακτήθηκε στις 18 Φεβρουαρίου 2018.
46. ↑  Abbott, Greg (2016). *Broken But Unbowed*. Threshold Editions. ISBN 9781501144899.
47. 1 2  «Cecilia Abbott». *gregabbott.com/*. Greg Abbott for Governor. Ανακτήθηκε στις 22 Οκτωβρίου 2014.
48. 1 2  Ura, Alexa (2014-03-16). «Unknown to Most, Cecilia Abbott Could Make History». *The Texas Tribune*.. Ανακτήθηκε στις 2014-10-22.
49. ↑  Mildenberg, David; Laurel Brubaker Calkins (2013-09-19). «Grit Drives Abbott to Follow Perry as Texas Governor». Bloomberg Businessweek.
50. ↑  MacLaggan, Corrie (2013-09-05). «Many Texans Choosing TV en Español».. Ανακτήθηκε στις 2015-06-13.
51. ↑  Sweany, Brian (2013-07-15). «Greg Abbott Makes His Move».. Ανακτήθηκε στις 2015-06-13.
52. ↑  «Texas Governor Burned in Accident, Could Miss GOP Convention». *star-telegram.com*. Ανακτήθηκε στις 23 Μαΐου 2018.
53. ↑  «Abbott Recovering From Skin Graft Procedure». *nbcdfw.com*. Ανακτήθηκε στις 21 Ιουλίου 2016.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Γκρεγκ Άμποτ** |

* Επίσημος προσωπικός ιστότοπος
* Θοδωρής Γεωργακόπουλος (27 Σεπτεμβρίου 2019). «Δεν υπάρχουν «κανονικοί άνθρωποι»». Η Καθημερινή.

  


|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| π • σ • ε
Τρέχοντες Κυβερνήτες των Ηνωμένων Πολιτειών |
| --- |
|  |
| Κυβερνήτες των 50 Πολιτειών | 
* **ΑΪΝ**-Λιτλ (Ρ)
* **ΑΒ**-Ρέινολντς (Ρ)
* **ΑΛ**-Άιβι (Ρ)
* **ΑΚ**-Ντανλίβι (Ρ)
* **ΑΖ**-Χομπς (Δ)
* **ΑΡΚ**-Χάκαμπι-Σάντερς (Ρ)
* **ΒΤ**-Σκοτ (Ρ)
* **ΒΖ**-Γιάνγκιν (Ρ)
* **ΒΚ**-Κούπερ (Δ)
* **ΒΝ**-Μπέργκαμ (Ρ)
* **ΓΤ**-Κοξ (Ρ)
* **ΔΒ**-Τζάστις (Ρ)
* **ΙΛ**-Πρίτσκερ (Δ)
* **ΙΝ**-Χόλκομπ (Ρ)
* **ΚΑ**-Νιούσομ (Δ)
* **ΚΝ**-Κέλι (Δ)
* **ΚΕ**-Μπεσίρ (Δ)
* **ΚΛ**-Πόλις (Δ)
* **ΚΤ**-Λάμοντ (Δ)
* **ΛΑ**-Έντουαρντς (Δ)
* **ΜΕ**-Μιλς (Δ)
* **ΜΛ**-Μουρ (Δ)
* **ΜΑ**-Χίλεϊ (Δ)
* **ΜΖ**-Πάρσον (Ρ)
* **ΜΝ**-Γουόλς (Δ)
* **ΜΙ**-Γουίτμερ (Δ)
* **ΜΣ**-Ριβς (Ρ)
* **ΜΤ**-Τζιανφόρτε (Ρ)
* **ΝΥ**-Χόκουλ (Δ)
* **ΝΒ**-Λομπάρντο (Ρ)
* **ΝΕ**-Πίλεν (Ρ)
* **ΝΧ**-Σουνούνου (Ρ)
* **ΝΜ**-Λουχάν Γκρίσαμ (Δ)
* **ΝΤ**-Μέρφι (Δ)
* **ΝΚ**-ΜακΜάστερ (Ρ)
* **ΝΝ**-Νόεμ (Ρ)
* **ΝΛ**-Κάρνεϊ (Δ)
* **ΟΚ**-Στιτ (Ρ)
* **ΟΡΕ**-Κότεκ (Δ)
* **ΟΥΑΜ**-Γκόρντον (Ρ)
* **ΟΥΑΣ**-Ίνσλι (Δ)
* **ΟΥΙ**-Έβερς (Δ)
* **ΟΧ**-ΝτεΓουάιν (Ρ)
* **ΠΕ**-Σαπίρο (Δ)
* **ΡΑ**-ΜακΚι (Δ)
* **ΤΝ**-Λι (Ρ)
* **ΤΞ**-Άμποτ (Ρ)
* **ΤΖ**-Κεμπ (Ρ)
* **ΦΛ**-ΝτεΣάντις (Ρ)
* **ΧΒ**-Γκριν (Δ)
 |
|  |
| Κυβερνήτες των Εδαφών | 
* **ΑΣ**-Μάουγκα (Δ)
* **ΒΜΝ**-Τόρες (Ρ)
* **ΓΚ**-Λέον Γκρερέρο (Δ)
* **ΠΝ**-Μπράιαν (Δ)
* **ΠΡ**-Πιερλουίσι (Δ)
 |
|  |
| Δήμαρχος της Περιφέρειας της Κολούμπια | 
* **ΠΚ**-Μπάουζερ (Δ)
 |

 |

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 23950353
* LCCN: n2001099682
* ISNI: 0000 0000 3780 7589
* GND: 1176684280

 |

 |